MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/30944)
  + [Valencià](/va/acuerdo/30550)






Selector de idioma

Leer

* [Español](/es/acuerdo/30776)
* [Valencià](/va/acuerdo/30632)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

Data d'aprovació
:   27/10/2022

Data de publicació
:   28/10/2022

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/30579)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/30396)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/30749)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT&url=https://www.boua.ua.es/va/acuerdo/30852)

**Títol:** MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 27 d'octubre de 2022

Aprovat per unanimitat pel Consell de Govern de la Universitat  
d'Alacant en la sessió ordinària del dia 27 d'octubre de 2022.

MODIFICACIÓ DE LA NORMATIVA INTERNA PER LA QUAL ES REGULA LA PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT

La Llei 4/2021, de 16 d'abril, de la Generalitat, de la funció pública valenciana, introdueix novetats en la regulació dels sistemes de provisió de llocs de treball, que recomanen l'actualització de la nostra normativa. En aquest mateix sentit, amb l'experiència acumulada amb el pas del temps, s'han detectat algunes disfuncions en l'aplicació de determinats apartats d'aquesta normativa. Les dues circumstàncies porten a plantejar la modificació de la normativa interna per la qual es regula la provisió de llocs de treball mitjançant els sistemes de concurs i lliure designació, del personal d'administració i serveis de la Universitat d'Alacant, que va ser aprovada pel Consell de Govern del 28 de juny de 2018 i publicada en el BOUA del dia 29 del mateix mes, en els termes que s'indiquen a continuació.

Primer: Es modifica el punt 1 de l'article 4 que queda redactat com segueix:

Article 4. Requisits de participació

1.       Per a participar en els processos de provisió de llocs s'hauran de complir els requisits següents:

a)       Ser funcionari de carrera d'un cos o escala corresponent als llocs que s'ofereixen segons estableix l'RLT, qualsevol que siga la seua situació administrativa en aquest cos o escala, llevat del personal suspès en ferm mentre dure la suspensió, i el personal que es trobe en qualsevol altra situació administrativa en la qual hi haja un termini legal obligatori de permanència en aquesta situació, mentre dure aquest termini.

b)      Quan el personal funcionari siga de cossos o escales funcionarials diferents de les de la Universitat d'Alacant, ser o haver sigut titular o estar adscrita o adscrit provisionalment com a personal funcionari de carrera en aquest cos o escala a un lloc de treball de la Universitat d'Alacant.

Excepcionalment i amb modificació prèvia que en justifique la necessitat, es podrà excloure aquest requisit per a proveir determinats llocs de treball, sempre que la seua provisió siga mitjançant el sistema de lliure designació.

c)       Pertànyer com a personal funcionari de carrera al mateix itinerari professional que el lloc al qual s'opta. Els llocs de treball no adscrits a cap itinerari professional podran ser coberts indistintament per personal dels diferents itineraris.

d)      Complir, si escau, els requisits específics per a exercir el lloc de treball al qual s'opta, establits en la relació de llocs de treball.

[...]

Segon: Es modifiquen els punts 5 i 6 del article 19, que queden amb la redacció següent:

Article 19. Procediment

[...]

5. La persona responsable de la unitat, a la vista de la documentació rebuda, podrà convocar el personal aspirant a la realització d'una entrevista i resoldrà la proposta d'adjudicació o de no provisió en cas que considere que cap persona candidata és idònia per al seu exercici.

6. La rectora o el rector, a la vista de la proposta establida en el punt anterior, resoldrà l'adjudicació o la no provisió.

Tercer: Es modifica l'apartat D «Formació genèrica» de l'annex I barem aplicable en els concursos de provisió de llocs de treball, que queda amb el contingut següent:

D. Formació genèrica

En aquest apartat es valoraran els cursos de formació de contingut no específic que tinguen relació amb el treball que es desenvoluparà.

La puntuació màxima d'aquest apartat serà de 10 punts.

La valoració dels cursos es farà a raó de 0,02 punts per hora dels cursos rebuts en què conste únicament certificat d'assistència, i de 0,04 punts per hora dels cursos impartits i d'aquells en què conste certificat d'aprofitament.

Els cursos que tinguen una data de finalització amb una antiguitat superior a 15 anys des de la data en què concloga el termini de presentació de sol·licituds al concurs no es valoraran.

Es consideraran de 4 hores els cursos en els quals no conste detall d'hores.

El màxim d'hores valorables per curs serà de 100 hores.

Consideracions generals per a aquest apartat:

1. Es valoraran els cursos de formació que s'especifiquen en les convocatòries corresponents, que hauran de fer referència a la temàtica, el nivell de continguts, la data de realització i qualsevol altra qüestió relativa als cursos que es valoren que puga incidir en la seua valoració.

2. En tot cas, els cursos valorables hauran d'haver sigut organitzats per una universitat pública, administració pública o qualsevol altre centre o entitat, sempre que, en aquest últim cas, hagen sigut homologats per l'administració pública o la universitat pública corresponent. La comissió considerarà si el contingut dels cursos s'ajusta al que determina la convocatòria i als llocs que es preveuen cobrir en aquesta.

3. En cap cas es valoraran:

-          Els cursos de valencià i idiomes.

-          Els cursos de doctorat.

-          Els cursos derivats de processos selectius, promoció interna o d'adaptació al règim jurídic a la naturalesa dels llocs que s'ocupen.

-          Les accions formatives d'acollida a nous funcionaris.

-          Els cursos de formació i habilitació acadèmica.

A la vista de la formació acreditada per cada aspirant, la comissió podrà no valorar cursos amb continguts que ja estiguen inclosos en altres ja valorats.

4. A l'efecte de valoració d'aquest apartat, tindran la consideració de cursos els tallers i seminaris.

Quart: Es modifica la redacció del primer paràgraf de l'apartat E de l'annex I barem a aplicable en els concursos de provisió de llocs de treball, apartat que queda redactat de la manera següent:

E. Coneixements de valencià

Es valorarà l'acreditació de coneixements de valencià, mitjançant les certificacions establides per la normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, segons l'escala següent:

|  |  |
| --- | --- |
| Nivell | Puntuació |
| A2 | 0,75 |
| B1 | 1,75 |
| B2 | 3,50 |
| C1 | 5,50 |
| C2 | 8 |

La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en l'RLT. En aquest cas, els nivells obtinguts es valoraran igualment, però es restarà la puntuació corresponent al nivell establit com a requisit.

Cinquè: Es modifica la redacció del primer paràgraf de l'apartat F de l'annex I barem aplicable en els concursos de provisió de llocs de treball, apartat que queda redactat de la manera següent:

F. Idiomes

Es valorarà el coneixement de llengües oficials de la Unió Europea, diferents de l'espanyola, segons els nivells del Marc Comú de Referència per a les Llengües (MECR) especificats, i s'acreditarà documentalment mitjançant certificacions expedides per les EOI. En el cas dels idiomes recollits en la taula d'equivalències de certificats de llengües estrangeres de la UA, es valoraran, a més, les certificacions que s'hi reconeixen.

|  |  |  |  |
| --- | --- | --- | --- |
| Nivell | Anglès | Francès o alemany | Resta |
| A1 | 1 | 0,5 | 0,15 |
| A2 | 2 | 1 | 0,35 |
| B1 | 3 | 2 | 0,5 |
| B2 | 4 | 3 | 1 |
| C1 | 5 | 4 | 1,3 |
| C2 | 6 | 5 | 2 |

La valoració d'aquest apartat s'efectuarà puntuant exclusivament el nivell més alt obtingut per a cada idioma, i sempre que no constituïsca un requisit del lloc degudament establit en l'RLT. En aquest cas, el nivell obtingut es valorarà igualment, però es restarà la puntuació corresponent al nivell establit com a requisit.

La puntuació més alta d'aquest apartat sumant els nivells acreditats de les diferents llengües serà de 6 punts.

Sisè: S'afegeix un últim paràgraf a l'apartat G.2 de l'apartat G de l'annex I barem aplicable en els concursos de provisió de llocs de treball, amb la redacció següent:

G. Experiència

G.2. Destinacions exercides amb anterioritat.

[...]

Per a valorar aquest apartat es tindrà en compte exclusivament l'experiència a la Universitat d'Alacant.

Setè: Es modifica l'apartat I de l'annex I barem aplicable en els concursos de provisió de llocs de treball, que queda amb el contingut següent:

I. Formació específica

En aquest apartat es valoraran els cursos de formació amb un contingut que tinga relació directa amb les competències que seran desenvolupades per la subunitat de destinació del lloc de treball al qual s'opta.

La puntuació màxima d'aquest apartat serà de 9 punts.

La valoració dels cursos es farà a raó de 0,04 punts per hora dels cursos rebuts en què únicament conste certificat d'assistència, i de 0,08 punts per hora dels cursos impartits i d'aquells en què conste certificat d'aprofitament.

Els cursos que tinguen una data de finalització amb una antiguitat superior a 15 anys des de la data en què concloga el termini de presentació de sol·licituds al concurs no es valoraran.

Es consideraran de 4 hores els cursos en què no conste el detall d'hores.

El màxim d'hores valorables per curs serà de 150 hores.

Consideracions generals per a aquest apartat:

1. Es valoraran els cursos de formació que s'especifiquen en les convocatòries corresponents, que hauran de fer referència a la temàtica, el nivell de continguts, la data de realització i qualsevol altra qüestió relativa als cursos a valorar que poguera incidir en la valoració d'aquests.

2. En tot cas, els cursos valorables hauran d'haver sigut organitzats per una universitat pública, administració pública o qualsevol altre centre o entitat, sempre que, en aquest últim cas, hagen sigut homologats per l'administració pública o la universitat pública corresponent. La comissió considerarà si el contingut dels cursos s'ajusta al que determina la convocatòria i als llocs que es preveuen cobrir en aquesta.

3. En cap cas es valoraran:

-          Els cursos de valencià i idiomes.

-          Els cursos de doctorat.

-          Els cursos derivats de processos selectius, promoció interna o d'adaptació al règim jurídic a la naturalesa dels llocs que s'ocupen.

-          Les accions formatives d'acollida a nous funcionaris.

-          Els cursos de formació i habilitació acadèmica.

A la vista de la formació de cada aspirant, la comissió podrà no valorar els cursos amb continguts que estiguen inclosos en altres ja valorats.

4. A l'efecte de valoració d'aquest apartat tindran la consideració de cursos els tallers i seminaris.

Vuitè: Es modifica l'apartat J de l'annex I barem aplicable en els concursos de provisió de llocs de treball, que queda amb el contingut següent:

J. Altres mèrits específics

Quan expressament ho reculla la convocatòria, es podrà tenir en compte aquest apartat.

Es valoraran amb un màxim de 4 punts totes les activitats incloses en aquest apartat.

Hi tindran cabuda:

-          Publicacions i tasques de recerca, sempre que el contingut estiga relacionat amb l'àrea competencial del lloc sol·licitat.

-          Participació en grups de treball relacionats amb la gestió de la qualitat dels serveis de la Universitat d'Alacant.

-          Estades a l'estranger dins del marc Erasmus PAS o les organitzades dins del programa d'Internacionalització del PAS.

-          Congressos, jornades i trobades, amb continguts relacionats amb l'àmbit funcional o competencial del lloc sol·licitat.

En funció de la classe de llocs que es preveu cobrir, la convocatòria podrà establir la possible caducitat d'aquests mèrits, així com un altre tipus de mèrits que es puguen tenir en compte en aquest apartat.

Entrada en vigor: Aquesta normativa entrarà en vigor l'endemà de publicar-se en el BOUA.

Anàlisi
-------

:   **Modifica a:**

    * [Detalle
      NORMATIVA DE PROVISIÓ DE LLOCS DE TREBALL MITJANÇANT ELS SISTEMES DE CONCURS I LLIURE DESIGNACIÓ, DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT](/va/acuerdo/4778) 
      29/06/2018





[Carretera Sant Vicent del Raspeig s/n  
03533 Sant Vicent del Raspeig - Alacant  
 Tel. 76 053 2817 - Fax 74 130 3168](https://www.google.es/maps/@69.825877,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12107&trk=tyah&trkInfo=tarId%5S5891927866139%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)